ciscoriordan/open-greek-corpus-annotations huggingface dataset:
athenaeus-naucratita.fragmenta 3.1
Ἐπαινῶ ... τὸ γενόμενον παρ’ Ἀλεξάνδρῳ τῷ βασιλεῖ τῆς Συρίας συμπόσιον . Ὁ δ’ Ἀλέξανδρος οὗτος ἦν Ἀντιόχου τοῦ Ἐπιφάνους υἱὸς ὑποβληθεὶς , δι’ ὃ εἶχον μῖσος πάντες ἄνθρωποι εἰς Δημήτριον · περὶ οὗ ἱστόρησεν ὁ ἑταῖρος ἡμῶν Ἀθήναιος ἐν τοῖς Περὶ τῶν ἐν Συρίᾳ βεβασιλευκότων . Τὸ οὖν συμπόσιον τοῦτο τοιόνδε τι ἐγένετο . Διογένης ὁ Ἐπικούρειος , ἕξιν ἔχων ἱκανὴν ἐν οἷς μετεχειρίζετο λόγοις , τὸ μὲν γένος ἦν ἐκ Σελευκείας τῆς ἐν Βαβυλῶνι , ἀναδοχῆς δ’ ἐτύγχανε παρὰ τοῦ βασιλέως , καίτοι τοῖς ἀπὸ τῆς στοᾶς λόγοις χαίροντος . Ἐπολυώρει οὖν αὐτὸν ὁ Ἀλέξανδρος , καίπερ ὄντα τῷ βίῳ φαῦλον , ἔτι δὲ βλάσφημον καὶ βάσκανον , ἕνεκά τε τοῦ γελοίου μηδὲ τῶν βασιλέων ἀπεχόμενον · καὶ αἰτησαμένῳ αὐτῷ φιλοσοφίας ἀλλοτρίαν αἴτησιν , ὅπως πορφυροῦν τε χιτωνίσκον φορῇ καὶ χρυσοῦν στέφανον , ἔχοντα πρόσωπον ἀρετῆς κατὰ μέσον , ἧς ἱερεὺς ἠξίου προσαγορεύεσθαι , συνεχώρησε καὶ τὸν στέφανον προσχαρισάμενος . Ἅπερ ὁ Διογένης , ἐρασθείς τινος λυσιῳδοῦ γυναικὸς , ἐχαρίσατο αὐτῇ . Ἀκούσας δ’ ὁ Ἀλέξανδρος , καὶ συναγαγὼν φιλοσόφων καὶ ἐπισήμων ἀνδρῶν συμπόσιον , ἐκάλεσε καὶ τὸν Διογένη · καὶ παραγενόμενον ἠξίου κατακλίνεσθαι , ἔχοντα τὸν στέφανον καὶ τὴν ἐσθῆτα . Ἄκαιρον δ’ εἶναι εἰπόντος , νεύσας εἰσαγαγεῖν ἐκέλευσε τὰ ἀκούσματα , ἐν οἷς καὶ ἡ λυσιῳδὸς εἰσῆλθεν ἐστεφανωμένη τὸν τῆς ἀρετῆς στέφανον , ἐνδῦσα καὶ τὴν πορφυρᾶν ἐσθῆτα . Γέλωτος οὖν πολλοῦ καταρραγέντος , ἔμενεν ὁ φιλόσοφος , καὶ τὴν λυσιῳδὸν ἐπαινῶν οὐκ ἐπαύσατο . Τοῦτον τὸν Διογένη ὁ μεταλαβὼν τὴν βασιλείαν Ἀντίοχος , οὐκ ἐνέγκας αὐτοῦ τὴν κακολογίαν , ἀποσφαγῆναι ἐκέλευσεν .
Lemmas: Ἐπαινώ ... ὁ γίγνομαι παρά Ἀλέξανδρος ὁ βασιλεύς ὁ Συρία συμπόσιον . ὁ δέ Ἀλέξανδρος οὗτος εἰμί Ἀντίοχος ὁ Ἐπιφάνης γιός ὑποβάλλω , διά ὁ ἔχω μῖσος πᾶς ἄνθρωπος εἰς Δημήτριος · περί ὅς ἱστορέω ὁ ἑταῖρος ἐγώ Ἀθήναιος ἐν ὁ περι ὁ ἐν Συρία βασιλεύω . Τέ οὖν συμπόσιον οὗτος τοιόσδε τίς γίνομαι . Διογένης ὁ Ἐπικούρειος , ἕξις ἔχω ἱκανός ἐν ὅς μεταχειρίζω λόγος , ὁ μέν γένος εἰμί ἐκ Σελεύκεια ὁ ἐν Βαβυλών , αναδοχή δέ τυγχάνω παρά ὁ βασιλεύς , καίτοι ὁ ἀπό ὁ στοά λόγος χαίρω . πολυωρέω οὖν αὐτός ὁ Ἀλέξανδρος , καίπερ εἰμί ὁ βίος φαῦλος , ἔτι δέ βλάσφημος καί βάσκανος , ἕνεκα τε ὁ γελοῖος μηδέ ὁ βασιλεύς ἀπέχω · καί αἰτέω αὐτός φιλοσοφία ἀλλότριος αἴτησις , ὅπως πορφύρεος τε χιτωνίσκος φορέω καί χρύσεος στέφανος , ἔχω πρόσωπον ἀρετή κατά μέσος , ὅς ἱερεύς ἀξιόω προσαγορεύω , συγχωρέω καί ὁ στέφανος προσχαρίζομαι . Ἅπερ ὁ Διογένης , ἔραμαι τις λυσιῳδός γυνή , χαρίζομαι αὐτός . ἀκέω δέ ὁ Ἀλέξανδρος , καί συνάγω φιλόσοφος καί ἐπίσημος ἀνήρ συμπόσιον , καλέω καί ὁ Διογένης · καί παραγίγνομαι ἀξιόω κατακλίνω , ἔχω ὁ στέφανος καί ὁ ἐσθής . Ἄκαιρος δέ ἔρχομαι λέγω , νέος εἰσάγω κελεύω ὁ ἄκουσμα , ἐν ὅς καί ὁ λυσιῳδός εἰσέρχομαι στεφανόω ὁ ὁ ἀρετή στέφανος , ἐνδύω καί ὁ πορφύρεος ἐσθής . Γέλως οὖν πολύς καταράσσω , μένω ὁ φιλόσοφος , καί ὁ λυσιῳδός ἐπαινέω οὐ παύω . οὗτος ὁ Διογένης ὁ μεταλαμβάνω ὁ βασίλειος Ἀντίοχος , οὐ φέρω αὐτός ὁ κακολογία , ἀποσφάζω κελεύω .